《别莆阳史君林宗丞二首》
宋代·林亦之

下笔翩翩如史君，年过五十始朱轮。
蜀山久托无家客，滕国曾为负耒人。
脱印忽闻过我里，攀辕尤更甚州民。
乍晴乍雨黄梅道，好听泥封下紫宸。

作者简介：（1136—1185）宋福州福清人，字学可，号月渔，一号网山。林光朝高弟，继光朝讲学于莆之红泉。赵汝愚帅闽，荐于朝，命未下而卒。有《论语考工记》、《毛诗庄子解》、《网山集》等。